Aarhuus Stifts-Tidende, 1839-12-27
Adressen fra Aarhuus, overrakt Hs. M. af en Deputation, bestaaende af dHrr. Cancellieraad og Raadmand Engelsted samt Borger repræsentanternes Formand Kjøbmand Chr. Bang og Borgerrepræsentant Kjøbmand Hammershøi, var saalydende: Allernaadigste Konge! Jdet Undertegnede paa egne og denne Byes øvrige Borgeres Vegne tillade os i dybeste Underdanighed at frembære vor Lykønskning ved Deres Majestæts Thronbestigelse, udtaler sig heri den glædelige Forviisning, at Fædrelandets store Forhaabninger, i hvis Opfyldelse det skuer Grundlaget for sit Held, i og ved Deres Majestæt ville vinde den høieste Betydning. Som Videnskabernes ophøiede Dyrker og Beskytter, som Historiens og Menneskelivets dybe Grandsker, see vi i Deres Majestæt Tidens Høibaarne, der, besjælet af dens Aand, vil vide at vurdere denne og dens Fordringer, og vi hilse Dem med den samme rene Hjertelighed, Kjærlighed og Jubel, med de samme inderlige Bønner til den Almægtige, som løde fra vore Læber, da vi nøde den Lykke at gjensee Deres Majestæt, efter at De havde sikkret et kjært Broderfolk Selvstændighed og gjennem Tiden, grundet dets Held, Hæder og Lykke. - Med den dybeste Veemod maatte det Budskab, at Deres Majestæts ophøiede Forgænger ei mere var og virkede blandt os, blive modtaget af denne Byes Jndvaanere, som have nydt den Lykke saa ofte og i længere Tid at see Allerhøistsamme blandt sig og personligen at kjende Hans Majestæt. – Vi deele saaledes, allernaadigste Konge! Alle Deres store Sorg, i det vi taknemmeligst erkjende og paaskjønne det meget Gode, Fædrelandet skylder Frederik den Sjettes ædle Hjerte og utrættelige Virkelyst, især ved den Aandens Udvikling, der er bleven Alle til Deel, og som befindigen har ledet, troligen har trøstet og styrket Folket under haarde Tilskikkelser. Men vi nære ogsaa den Trøst, at den høie Forevigede, der allerede fandt sit Folk modnet til, som Raadgivere at deeltage i Statens Anliggender, heri har fundet sin høieste Tilfredsstillelse, ligesom i Folkets reneste og meest ublandede Kjærlighed og Hengivenhed den kjæreste Løn. - Den samme Kjærlighed og Hengivenhed der stedse troligen vil ledsage Deres Majestæt, vil ogsaa for Dem lette Kronens Byrde, vil ogsaa være Deres dyrebareste Løn. - Gud velsigne og bevare Deres Majestæt!" Hans Majestæt svarede saaledes: Ogsaa for Dem vil jeg gjentage hvad jeg forhen har yttret, at jeg ønsker at betrygge Folkets Lykke ved Eiendomssikkerhed, lovbunden Trykkefrihed, velordnede Finantser og den af min Forgjænger skjænkede Stænderinstitution, som Organet for Folkets Ønsker og Besværinger. Det glæder mig at modtage Lykønskningen fra Deres By, som ved de gavnlige Indretninger, min Forgjænger har skjænket den, dagligen seer sin Velstand tiltage. De har ofte havt Leilighed til at see Ham og til at overbevise Dem om hvormeget Deres By laae Ham paa Hjertet. Aarhuus har ogsaa Krav paa min Velvillie. Da jeg for Fjerdedelen af et Seculum landede i dens Havn, kommende tilbage fra en Bestemmelse, som jeg ikke længere kunde udføre, modtoges jeg med den varmeste Hengivenhed?). Erindringen derom staaer undsletteligen indprentet i mit Hjerte. Jeg skal tolke Borgerne i Aarhuus min Tak naar jeg igjen besøger deres Bye, og jeg beder Dem imidlertid at bringe dem Forsikkringen. om min kongelige Naade og Bevaagenhed."